Die dag toe Toortsie vir die polisie weggehardloop het – toortsie.com
Mei 14, 2020 Mei 14, 2020 ~ Toortsie
Dit is mos ‘lockdown’ in Suid-Afrika. Eintlik oor die hele wêreld. Grendeltyd. ‘n Tyd van inperking. Want hier is ‘n virus! ‘n Verskriklike virus. Wat die hele wêreld wil insluk. So, die mense moet by hulle huise bly. Sosiale afstand handhaaf. Maskers dra. Nie aan mekaar raak nie.
Vlak 4 van inperking. Dis darem al een vlak laer en ligter as vlak 5, alhoewel daar nie veel van ‘n verskil tussen die twee verskillende vlakke is nie. By vlak 4 mag mense wel stap, draf en fietsry. Van 6 tot 9 voormiddag. En dis al amper winter. Dit ís eintlik al winter, al voel dit nog nie so nie. Hier in die Kaap is dit nog piknagdonker daai tyd van die oggend. En Toortsie hou daarvan om ‘n bietjie laat te lê in die oggend. En Toortsie is lief vir stap.
Een middag, toe Toortsie weer eens buitenstyd stap, onwettig stap, wag die polisie haar in toe sy by die huis kom. Hulle wil haar beboet. Maar Toortsie se kop werk anders. ‘Vang my eers’, sê sy en hardloop in die berg in. Die berg is mos net oor die pad daar by hulle huis.
Dis nie dat Toortsie so vinnig is nie, eintlik glad nie, maar Toortsie ken die berg. Sy en haar man het al baie daar gestap. Sy weet waar die paadjies gaan. En Toortsie is nogal redelik fiks. Stapfiks, nie hardloopfiks nie.
Sommer gou blaas haar asem, die bergpaadjies is styl. Sy sal moet stop om asem te kry, maar dan gaan die polisie haar vang! Sy stop effens en loer terug. Sy stop net daar in haar spore. Staan behoorlik verbaas en kyk.
Want daar waar die berg begin, kom die vier polisiemanne kopskuddend aan. Hulle mag dalk in normale omstandighede vinniger en sterker wees as die Toortsie, maar hulle was heeltemal onkant betrap. En die gewigsvoordeel! Sjoe! Die baie gesit by die padblokkades en geen oefening het ook nie veel gehelp nie. En die Kentucky vóór die lockdown.
Toortsie besef sy het ‘n voorsprong en stap omkyk-omkyk verder. Haar voet haak aan ‘n tak wat met die laaste wind oor die paadjie geval het en sy slaan neer. Poef! Soos ‘n os! Gelukkig het sy nie té seergekry nie en stap verder.
Op ‘n stadium kyk sy weer om en sien geen polisiemanne meer nie. Hulle het omgedraai.
Skielik besef sy sy het verdwaal. Want sien, gewoonlik stap haar manlief voor en sy volg hom net en nou is sy alleen in die berg. Gelukkig sien sy darem nog die dorp en sal sy op een of ander manier weer daar kom.
En nee, hierdie het regtig nie gebeur nie. Dis sommer Toortsie wat weer op ‘n lawwe verbeeldingsvlug gegaan het.
Next ›Die arme rooi
45 thoughts on “Die dag toe Toortsie vir die polisie weggehardloop het”
Mei 14, 2020 om 9:27 vm
Sulke tye wens ek so ek was ‘n swaeltjie in die lug, een met ‘n GoPro. En hygende geregsdienaars wat swaar asemhaal is iets om voor weg te hardloop. Ek sien hulle word redelik goed gestoffeer, daar’s nie gebrek aan stoffering nie. As die uniforms net wou byhou……..
Mei 14, 2020 om 9:37 vm
😂 Al wat waar is, is dat ek soos ‘n os geval het! 😁
Mei 14, 2020 om 11:32 vm
Mei 14, 2020 om 10:00 vm
Veranderde eetgewoontes. Te veel tjips en aartappels en ander stysel eis sy tol.
Mei 14, 2020 om 11:33 vm
My lockdowngewig het 10kg bygekry. Hier is mos nou allerhande soorte meel in die huis. Gif.
Mei 14, 2020 om 11:57 vm
Mei 14, 2020 om 4:08 nm
Mei 14, 2020 om 10:11 vm
Amper juig ek jou toe dat jy hul uitoorle het,haha. Was jy alleen toe jy geval het? Jy moet versigtig wees jong.
Mei 14, 2020 om 10:45 vm
Nee, met die regtige val was ek nie alleen nie. 😁
Mei 15, 2020 om 12:38 vm
Goed om te hoor. Jy moet maar versigtig jong.
Mei 15, 2020 om 8:24 vm
Dankie. Ek is ‘n ou valler, maar deesdae raak ek bang vir val.
Mei 15, 2020 om 10:59 vm
Snaaks ek is ook baie skrikkerig met die val saam. Na verlede jaar se groot val probeer ek mooi loop en tog dis of my linkerbeen moedswillig is. HY kry onverwagse struikel maniere.
Mei 15, 2020 om 11:22 vm
Mei 14, 2020 om 11:50 vm
Agge nee, en hier sit ek stom van bewondering oor jou wat so braaf is!!!🥰
Maar ek IS! 😁🤣
Mei 14, 2020 om 11:58 vm
Ek dink tog dit sou kon werk. Of hoe? En die Towerinne sou my mos kom uithaal uit die tronk as hulle my gevang het?
Mei 14, 2020 om 12:00 nm
Hmmm, ek sien jou al ligvoets oor die berge trippel. Nee wat, vir jou sal niemand kan inhaal nie.😅
Mei 14, 2020 om 12:26 nm
Mei 14, 2020 om 2:48 nm
😂😂😂 Lekker lag ek nou.
Mei 14, 2020 om 3:19 nm
Pas op. Laaste lag die lekkerste 😅
Mei 14, 2020 om 3:21 nm
Gooie storie! Ek het gedink dit was ‘n droom!
Mei 14, 2020 om 3:44 nm
Nogal nie! 😁😂 Dankie.
Mei 14, 2020 om 4:44 nm
Hierdie het ek nou baie geniet. Wens ek was ‘n feëtjie om dit te kon sien. 🧚‍♀️
Mei 14, 2020 om 4:51 nm
Ek ook! Maar jy sien mos in prentjies.
Mei 14, 2020 om 10:27 nm
Mei 14, 2020 om 5:53 nm
😀 Ou-kei, so wanneer jy begin vertel van seekoeie smokkel, hoef ek nie te erg te bekommer nie… 😀
Mei 14, 2020 om 6:38 nm
Smokkel? Ek sal mos nooit! 😷
Mei 14, 2020 om 9:27 nm
Hmm, ja, nog nooit…
Mei 14, 2020 om 9:37 nm
Mei 14, 2020 om 7:08 nm
🤣 Moenie met ons polisie spot nie. Werk liewer vir hulle ‘n goeie bantingdieet uit.
Mei 14, 2020 om 7:34 nm
Wie spot met hulle? 😳🤔😇
Mei 14, 2020 om 7:36 nm
Ek lees mos sommer so tussen die lyne. Maar ek het redelik baie pille in vir die dag en kan dalk verkeerd wees … 🤔
Mei 14, 2020 om 8:33 nm
Ons sal dit mos nóóit doen nie. 😇
Mei 14, 2020 om 9:26 nm
Mei 14, 2020 om 9:38 nm
Mei 14, 2020 om 9:43 nm
Ek sien jou van alle mense weghol vir die polisie!!! Nie omdat hulle rond is en jy fiks is nie… omdat jy Toorts is.
Mei 14, 2020 om 9:47 nm
Mei 14, 2020 om 9:39 nm
Sien ek die hele petalje in my geestesoog en snak behoorlik na my asem met die vallery. My lekker gevang vir ń slappe🤣🤣🤣🤣🤣
Die vallery was wel eg. Die res? Wie weet?
Mei 16, 2020 om 3:31 nm
Dit was lekker om te lees 😀 Ek het amper gedink jy is regtig so waaghalsig. Ek sien hulle vang mense so een-een, maar selfs die polisie is maar bietjie bang om in die plekke te gaan vang waar baie mense die reels oortree. 🙂
Mei 16, 2020 om 5:10 nm
Sagte teikens is makliker en goed vir die rekord. Dankie vir die inloer.
Mei 17, 2020 om 5:06 nm
A, jou lawer ding. Lag ek nou lekker
Mei 17, 2020 om 5:12 nm
Mei 19, 2020 om 1:30 nm
Van een valler aan n ander met dieselfde koördinasie: dit was nou mos lekker om saam met jou te droom!
Mei 19, 2020 om 2:48 nm
585 405 ste persoon wat hier inloer! Baie dankie en welkom! Hoop jy loer weer in.